CELEX: E2004J0008
Language: fi
Date: 2005-07-01 00:00:00
Title: Tuomioistuimen päätös, annettu  1 päivänä heinäkuuta 2005 , asiassa E-8/04: EFTAn valvontaviranomainen vastaan Liechtensteinin ruhtinaskunta  (Sijoittautumisoikeus — yhtä pankin hallituksen ja yhtä pankin johdon jäsentä koskeva asuinpaikkavaatimus)

23.2.2006   
            
            
               FI
            
            
               Euroopan unionin virallinen lehti
            
            
               C 45/15
            
         
      TUOMIOISTUIMEN PÄÄTÖS,
   annettu 1 päivänä heinäkuuta 2005,
   asiassa E-8/04: EFTAn valvontaviranomainen vastaan Liechtensteinin ruhtinaskunta
   
      (Sijoittautumisoikeus — yhtä pankin hallituksen ja yhtä pankin johdon jäsentä koskeva asuinpaikkavaatimus)
   
   (2006/C 45/11)
   Asiassa E-8/04: EFTAn valvontaviranomainen vastaan Liechtensteinin ruhtinaskunta esitetty pyyntö, jonka mukaan EFTAn tuomioistuimen olisi julistettava, että Liechtensteinin ruhtinaskunta on laiminlyönyt Euroopan talousalueesta tehdyn sopimuksen 31 artiklan mukaiset velvoitteensa pitämällä voimassa pankkilain 25 §:n säännökset (Gesetz vom 21 Oktober 1992 über die Banken und Finanzgesellshaften), joiden mukaan vähintään yhdellä sen alueella toimivan pankin hallituksen ja johdon jäsenellä on oltava asuinpaikka Liechtensteinissa. Tuomioistuin, jonka muodostivat presidentti Carl Baudenbacher ja tuomarit Per Tresselt (esittelijä) ja Thorgeir Örlygsson, antoi 1 päivänä heinäkuuta 2005 tuomion, jonka tuomiolauselma on seuraava:
   
               1.
            
            
               Julistetaan, että Liechtensteinin ruhtinaskunta on laiminlyönyt Euroopan talousalueesta tehdyn sopimuksen 31 artiklan mukaiset velvoitteensa pitämällä voimassa pankkilain 25 §:n säännökset (Gesetz vom 21 oktober 1992 über die Banken und Finanzgesellschaften), joiden mukaan vähintään yhdellä sen alueella toimivan pankin hallituksen ja johdon jäsenellä on oltava asuinpaikka Liechtensteinissa.
            
         
               2.
            
            
               Liechtensteinin ruhtinaskunta määrätään maksamaan oikeuskäsittelystä aiheutuvat kustannukset.